**DJEČJI VRTIĆ PALČIĆ TOVARNIK**

Hrvatskih dragovoljaca 5

32249 Tovarnik

KLASA: 112-02/20-02/02

URBROJ:2188/12-JT-1-05-20-2

Na temelju članka 26. Zakona o predškolskom odgoju i obrazovanju (Narodne novine broj 10/97, 107/07, 94/13 i 98/19), a sukladno Odluci Upravnog vijeća KLASA: 601-05/20-01/21, URBROJ: 2188/12-JT-1-05-20-37, Upravno vijeće Dječjeg vrtića Palčić Tovarnik raspisuje

**NATJEČAJ**

**ZA RADNO MJESTO**

**- KUHAR/ICA**

- **1 izvršitelj/ica, nepuno radno vrijeme (30 sati tjedno), uz obvezni probni rad od 30 dana**

- novootvoreni poslovi, za rad na pripremi kuhanih obroka za Dječji vrtić Palčić Tovarnik, Tovarnik, mjesto rada Vila Tovarnik, Dragutina Tadijanovića 26, Tovarnik.

**Uvjeti**: Kandidati moraju ispunjavati uvjete iz Zakona o predškolskom odgoju i obrazovanju (NN 10/97., 107/07. i 94/13.), Pravilnika o vrsti stručne spreme stručnih suradnika, te vrsti i stupnju stručne spreme ostalih djelatnika u vrtiću (NN 133/97.).

Na natječaj se pod ravnopravnim uvjetima mogu prijaviti osobe oba spola.

**Razina obrazovanja: SSS/KV KUHAR**

**Rok za podnošenje prijava je 8 dana** **od dana objave natječaja.**

**Uz zamolbu (vlastoručno potpisanu) je potrebno priložiti:**

- životopis

-dokaz o državljanstvu

- dokaz o stručnoj spremi

- dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju (ne starije od 6 mjeseci):

a) potvrda nadležnog suda da se protiv kandidata ne vodi kazneni postupak (članku 25.stavku 2. Zakona o predškolskom odgoju i obrazovanju ) – Uvjerenje izdaje Općinski sud

b) potvrda nadležnog suda da se protiv kandidata ne vodi prekršajni postupak (članku 25. stavku 4. Zakona o predškolskom odgoju i obrazovanju) – Uvjerenje izdaje Prekršajni sud

c) potvrdu Centra za socijalnu skrb (prema mjestu stanovanja) da kandidat nema izrečene mjere za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju

- dokaz o zdravstvenoj sposobnosti - predloženi kandidati su dužni dostaviti prije potpisivanja ugovora o radu

- elektronički zapis o radno pravnom statusu (ispis iz evidencije HZMO-a)

-vlastoručno potpisanu izjavu o davanju suglasnosti za obradu osobnih podataka („suglasan/suglasna sam da se moji osobni podaci o imenu i prezimenu objavljuju na web stranici Općine Tovarnik ([www.opcina-tovarnik.hr](http://www.opcina-tovarnik.hr)) za vrijeme provođenja natječajnog postupka

Osim zamolbe natječajna dokumentacija može biti u neovjerenoj preslici, a prije izbora se od kandidata može zatražiti dostava izvornika traženih dokumenata na uvid.

Izrazi koji imaju rodno značenje odnose se jednako na muški i na ženski rod.

Kandidati koji će se u natječaju pozivati na pravo prednosti pri zapošljavanju prema posebnim propisima, dužni su priložiti svu potrebnu dokumentaciju prema posebnom zakonu.

Kandidat koji može ostvariti pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017), članku 48. Zakona o zaštiti vojnih i civilnih invalida rata (Narodne novine, broj 33/1992, 57/1992, 77/1992, 27/1993, 58/1993, 2/1994, 76/1994, 108/1995, 108/1996, 82/2001, 103/2003 i 148/2013), te članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine, broj 157/2013 i 152/2014), dužan se u prijavi na natječaj pozvati na to pravo te ima prednost u odnosu na ostale kandidate samo pod jednakim uvjetima.

Da bi kandidat ostvario pravo prednosti pri zapošljavanju, osoba iz članka 102. stavaka 1. – 3. Zakona o hrvatskim braniteljima iz Domovinskog rata i članovima njihovih obitelji (Narodne novine, broj 121/2017) koja u trenutku podnošenja prijave ispunjava uvjete za ostvarivanje toga prava dužna je uz prijavu na natječaj priložiti sve dokaze o ispunjavanju traženih uvjeta iz natječaja te ovisno o kategoriji koja se poziva na prednost pri zapošljavanju priložiti sve potrebne dokaze dostupne na poveznici ministarstva hrvatskih branitelja

<https://branitelji.gov.hr/zaposljavanje-843/843>

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Upravno vijeće Dječjeg vrtića Palčić Tovarnik zadržava pravo poništavanja i ponovnog objavljivanja natječaja.

Kandidati koji zadovoljavaju uvjetima natječaja bit će pozvani na usmeno testiranje (intervju).

Usmeno testiranje provodi Povjerenstvo za provedbu natječajnog postupka.

Kandidat koji ne pristupi usmenom testiranju smatra se da je povukao prijavu za natječaj.

Na web stranici Općine Tovarnik [www.opcina-tovarnik.hr](http://www.opcina-tovarnik.hr/) bit će objavljen popis kandidata koji zadovoljavaju formalne uvjete iz natječaja te vrijeme održavanja testiranja, najmanje tri dana prije održavanja intervjua.

Zakašnjele prijave kao i prijave s nepotpunom dokumentacijom neće se razmatrati.

Kandidati će biti obaviješteni o rezultatima natječaja u zakonskom roku.

Prijave s potrebnim dokazima o ispunjavanju uvjeta **poslati preporučeno poštom na adresu:**

**Dječji vrtić Palčić Tovarnik, Hrvatskih dragovoljaca 5, 32249 Tovarnik** sa naznakom

„ Natječaj za kuhara - NE OTVARAJ“.

Natječajna dokumentacija neće se vraćati.

Natječaj će se objaviti na mrežnim stranicama i oglasnoj ploči Hrvatskog zavoda za zapošljavanje, službenoj mrežnoj stranici Općine Tovarnik ([www.opcina-tovarnik.hr](http://www.opcina-tovarnik.hr)) i na oglasnoj ploči Dječjeg vrtića.

Prijavom na natječaj kandidati su suglasni da Dječji vrtić Palčić Tovarnik kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupka natječaja u skladu s odredbama Opće uredbe (EU) 2016/679 o zaštiti osobnih podataka i Zakona o provedbi opće odredbe o zaštiti podataka (NN 42/18).

DJEČJI VRTIĆ

PALČIĆ TOVARNIK